CELEX: 62007CB0229
Language: el
Date: 2008-01-21 00:00:00
Title: Υπόθεση C-229/07: Διάταξη του Δικαστηρίου (έβδομο τμήμα) της 21ης Ιανουαρίου 2008 (αίτηση του Tribunal administratif de Paris — Γαλλία για την έκδοση προδικαστικής αποφάσεως) — Diana Mayeur κατά Ministère de la santé et des solidarités (Άρθρο 104, παράγραφος 3, του Κανονισμού Διαδικασίας — Άρθρο 23 της οδηγίας 2004/38/ΕΚ του Ευρωπαϊκού Κοινοβουλίου και του Συμβουλίου — Ελευθερία εγκαταστάσεως — Αναγνώριση των διπλωμάτων, των τίτλων και της πείρας — Κατάσταση του υπηκόου τρίτης χώρας, κατόχου διπλώματος ιατρικής από την τρίτη αυτή χώρα που έχει αναγνωριστεί από κράτος μέλος, ο οποίος επιθυμεί να λάβει άδεια άσκησης του επαγγέλματος του ιατρού σε άλλο κράτος μέλος, στο οποίο κατοικεί νομίμως με τον σύζυγό του, υπήκοο του τελευταίου αυτού κράτους μέλους)

12.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 92/10
            
         Διάταξη του Δικαστηρίου (έβδομο τμήμα) της 21ης Ιανουαρίου 2008 (αίτηση του Tribunal administratif de Paris — Γαλλία για την έκδοση προδικαστικής αποφάσεως) — Diana Mayeur κατά Ministère de la santé et des solidarités
   (Υπόθεση C-229/07) (1)
   
   (Άρθρο 104, παράγραφος 3, του Κανονισμού Διαδικασίας - Άρθρο 23 της οδηγίας 2004/38/ΕΚ του Ευρωπαϊκού Κοινοβουλίου και του Συμβουλίου - Ελευθερία εγκαταστάσεως - Αναγνώριση των διπλωμάτων, των τίτλων και της πείρας - Κατάσταση του υπηκόου τρίτης χώρας, κατόχου διπλώματος ιατρικής από την τρίτη αυτή χώρα που έχει αναγνωριστεί από κράτος μέλος, ο οποίος επιθυμεί να λάβει άδεια άσκησης του επαγγέλματος του ιατρού σε άλλο κράτος μέλος, στο οποίο κατοικεί νομίμως με τον σύζυγό του, υπήκοο του τελευταίου αυτού κράτους μέλους)
   (2008/C 92/17)
   Γλώσσα διαδικασίας: η γαλλική
   Αιτούν δικαστήριο
   Tribunal administratif de Paris
   Διάδικοι
   Diana Mayeur
   κατά
   Ministère de la santé et des solidarités
   Αντικείμενο της υποθέσεως
   Αίτηση έκδοσης προδικαστικής απόφασης — Tribunal administratif de Paris — Ερμηνεία του άρθρου 23 της οδηγίας 2004/38/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών, για την τροποποίηση του κανονισμού (ΕΟΚ) 1612/68 και την κατάργηση των οδηγιών 64/221/ΕΟΚ, 68/360/ΕΟΚ, 72/194/ΕΟΚ, 73/148/ΕΟΚ, 75/34/ΕΟΚ, 75/35/ΕΟΚ, 90/364/ΕΟΚ, 90/365/ΕΟΚ και 93/96/ΕΟΚ (ΕΕ L 158, σ. 77) — Αμοιβαία αναγνώριση των διπλωμάτων και ελευθερία εγκαταστάσεως — Υποχρέωση συνεκτίμησης όλων των διπλωμάτων, πιστοποιητικών και άλλων τίτλων καθώς και της πρόσφορης πείρας του ενδιαφερομένου — Κατάσταση του υπηκόου τρίτης χώρας, κατόχου διπλώματος ιατρικής από την τρίτη αυτή χώρα που έχει αναγνωριστεί από κράτος μέλος, ο οποίος επιθυμεί να λάβει άδεια άσκησης του επαγγέλματος του ιατρού σε άλλο κράτος μέλος, στο οποίο κατοικεί νομίμως με τον σύζυγό του, κοινοτικό υπήκοο.
   Διατακτικό της διατάξεως
   Το Δικαστήριο διατάσσει:
   Το άρθρο 23 της οδηγίας 2004/38/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών, για την τροποποίηση του κανονισμού (ΕΟΚ) 1612/68 και την κατάργηση των οδηγιών 64/221/ΕΟΚ, 68/360/ΕΟΚ, 72/194/ΕΟΚ, 73/148/ΕΟΚ, 75/34/ΕΟΚ, 75/35/ΕΟΚ, 90/364/ΕΟΚ, 90/365/ΕΟΚ και 93/96/ΕΟΚ, δεν απαγορεύει στο κράτος μέλος να μην παρέχει στον υπήκοο τρίτης χώρας, του οποίου ο σύζυγος είναι κοινοτικός υπήκοος που δεν έχει ασκήσει το δικαίωμα ελεύθερης κυκλοφορίας, τη δυνατότητα να επικαλείται τους κοινοτικούς κανόνες για την αμοιβαία αναγνώριση των διπλωμάτων και την ελευθερία εγκατάστασης ούτε υποχρεώνει τις αρμόδιες αρχές του κράτους μέλους στις οποίες υποβάλλεται η αίτηση χορήγησης άδειας για την άσκηση νομικά κατοχυρωμένου επαγγέλματος να λαμβάνουν υπόψη όλα τα διπλώματα και πιστοποιητικά και όλους τους άλλους τίτλους, ακόμη και αν έχουν αποκτηθεί εκτός Ευρωπαϊκής Ένωσης, αλλά έχουν τουλάχιστον αναγνωριστεί σε άλλο κράτος μέλος, καθώς και την πρόσφορη πείρα του ενδιαφερομένου, προβαίνοντας σε συγκριτική εξέταση μεταξύ, αφενός, των γνώσεων και ικανοτήτων που πιστοποιούνται με αυτούς τους τίτλους και αυτή την πείρα και, αφετέρου, των γνώσεων και των προσόντων που απαιτούνται κατά την εθνική νομοθεσία.
   
      (1)  ΕΕ C 155 της 7.7.2007.